IPTV je vysielanie televízie cez internetový protokol, kedy sú služby prijímané cez počítačové siete, po ktorých prijímate napríklad aj internet (zdroj: wikipedia). IPTV nie je internetová televízia v pravom slova zmysle, tou je myslené vysielanie, ktoré si môžete pustiť cez internetový prehliadač na počítači, alebo telefónu. IPTV len používa na prenos signálu internetovú sieť, inak sa vysielanie správa podobne ako pri príjme televízneho signálu inými spôsobmi. Na pripojenie IPTV potrebujete modem pre pripojenie k internetu, set-top box pre spracovanie signálu a následne až z neho putuje televízny signál do TV.